CELEX: 32001R2154
Language: el
Date: 2001-11-05 00:00:00
Title: Κανονισμός (ΕΚ) αριθ. 2154/2001 της Επιτροπής, της 5ης Νοεμβρίου 2001, για την τροποποίηση του κανονισμού (ΕΚ) αριθ. 1358/2001 για την πρόβλεψη ειδικών μέτρων σε θέματα επικοινωνίας στον τομέα του βοείου κρέατος

Avis juridique important

|

32001R2154

Κανονισμός (ΕΚ) αριθ. 2154/2001 της Επιτροπής, της 5ης Νοεμβρίου 2001, για την τροποποίηση του κανονισμού (ΕΚ) αριθ. 1358/2001 για την πρόβλεψη ειδικών μέτρων σε θέματα επικοινωνίας στον τομέα του βοείου κρέατος  

Επίσημη Εφημερίδα αριθ. L 289 της 06/11/2001 σ. 0003 - 0003

Κανονισμός (ΕΚ) αριθ. 2154/2001 της Επιτροπήςτης 5ης Νοεμβρίου 2001για την τροποποίηση του κανονισμού (ΕΚ) αριθ. 1358/2001 για την πρόβλεψη ειδικών μέτρων σε θέματα επικοινωνίας στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2826/2000 του Συμβουλίου, της 19ης Δεκεμβρίου 2000, για ενέργειες ενημέρωσης και προώθησης των γεωργικών προϊόντων στην εσωτερική αγορά(1), και ιδίως τα άρθρα 12 και 16,Εκτιμώντας τα ακόλουθα:(1) Ο κανονισμός (ΕΚ) αριθ. 1358/2001 της Επιτροπής(2) προέβλεψε ειδικά μέτρα σε θέματα επικοινωνίας στον τομέα του βοείου κρέατος.(2) Το άρθρο 5 παράγραφος 3 και το άρθρο 9 παράγραφος 3 του κανονισμού (ΕΚ) αριθ. 1358/2001 προβλέπουν ως προθεσμία την 20ή Οκτωβρίου 2001 για την απόφαση της Επιτροπής όσον αφορά τα προγράμματα που έχουν υποβληθεί.(3) Πολυάριθμα προγράμματα που έχουν υποβληθεί χρειάζονται, προκειμένου να καταστούν σύμφωνα με τις κατευθυντήριες γραμμές που προσαρτώνται στον κανονισμό (ΕΚ) αριθ. 1358/2001, προσαρμογές κατά τρόπο ώστε να εκλείψει κάθε είδους ενέργεια προώθησης.(4) Κατά συνέπεια, ζητήθηκαν τροποποιήσεις από πολλούς οργανισμούς που διαχειρίζονται τα προγράμματα.(5) Εν αναμονή των προσαρμογών αυτών, πρέπει να μετατεθεί στις 30 Νοεμβρίου 2001 η ημερομηνία λήξης για την απόφαση της Επιτροπής.(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη που διατυπώθηκε κατά την κοινή συνεδρίαση των επιτροπών διαχείρισης-προώθησης των γεωργικών προϊόντων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1358/2001 τροποποιείται ως εξής:1. Στο άρθρο 5 το κείμενο της παραγράφου 3 αντικαθίσταται από το ακόλουθο κείμενο:"3. Μετά την αξιολόγηση των προγραμμάτων, ενδεχομένως με τη βοήθεια τεχνικής αρωγής, η Επιτροπή εγκρίνει τα προγράμματα, σύμφωνα με τη διαδικασία που προβλέπεται στο άρθρο 13 παράγραφος 2 του κανονισμού (ΕΚ) αριθ. 2826/2000, το αργότερο μέχρι τις 30 Νοεμβρίου 2001."2. Στο άρθρο 9 παράγραφος 3, το δεύτερο εδάφιο αντικαθίσταται από το ακόλουθο κείμενο:"Μετά από την ενημέρωση των επιτροπών διαχείρισης που αναφέρονται στο άρθρο 13 του κανονισμού (ΕΚ) αριθ. 2826/2000, η Επιτροπή αποφασίζει, το αργότερο στις 30 Νοεμβρίου 2001, για τα προγράμματα που θα επιλεγούν."Άρθρο 2Ο παρών κανονισμός αρχίζει να ισχύει την ημέρα της δημοσίευσής τους στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 5 Νοεμβρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 328 της 23.12.2000, σ. 2.(2) ΕΕ L 182 της 4.7.2001, σ. 34.